9. การจัดการ

แผนผังองค์กร

บริษัท เจนเนอรัล เอนจิเนียริ่ง จำกัด (มหาชน)

9.1 โครงสร้างการจัดการ

โครงสร้างการจัดการของบริษัทฯ ประกอบด้วย คณะกรรมการบริษัท (BOARD OF DIRECTORS)
คณะกรรมการตรวจสอบ (AUDIT COMMITTEE)

(1) คณะกรรมการบริษัท (BOARD OF DIRECTORS)

  - ข้อบังคับของบริษัทฯ กำหนดให้มีคณะกรรมการบริษัทฯ จำนวน

ไม่น้อยกว่า 5 คน

รายชื่อคณะกรรมการบริษัท

ณ วันที่ 31 ธันวาคม 2547 คณะกรรมการบริษัทประกอบด้วยกรรมการ 10 คน

ดังนี้

  ------------------- ------------------ ---------------------------------- ------
  ชื่อ                                     ตำแหน่ง                             

  1. นายสืบตระกูล       สุนทรธรรม           ประธานกรรมการ                      

  2. นายวิชญา          จาติกวณิช            กรรมการ                            

  3. นายโศณิต          พิชญางกูร            กรรมการ                            

  4. นายวรนิต          จารุมาศ             กรรมการ                            

  5. นางสาววิมลรัตน์     พิทยะวิริยากุล         กรรมการ/เลขานุการคณะกรรมการ         

  6. นายกิตติชัย         รักตะกนิษฐ์           กรรมการ                            

  7. นายชุมพล          อิศรางกูร ณ อยุธยา    กรรมการ                            

  8. นายเชิดเกียรติ      เชี่ยวธีรกุล           กรรมการอิสระ/ประธานกรรมการตรวจสอบ   

  9. นายทนง           ลี้อิสสระนุกูล          กรรมการอิสระ/กรรมการตรวจสอบ         

  10. นายดนุชา         สินธวานนท์           กรรมการอิสระ/กรรมการตรวจสอบ         
  ------------------- ------------------ ---------------------------------- ------

หมายเหตุ : กรรมการผู้มีอำนาจลงลายมือชื่อแทนบริษัทฯ ตามหนังสือรับรองของบริษัทฯ คือ

นายสืบตระกูล สุนทรธรรม นายวิชญา จาติกวณิช นายวรนิต จารุมาศ นางสาว

วิมลรัตน์ พิทยะวิริยากุล นายกิตติชัย รักตะกนิษฐ์ นายชุมพล อิศรางกูร ณ อยุธยา

สองในหกคนนี้ลงลายมือชื่อร่วมกัน และประทับตราสำคัญของบริษัท หรือกรรมการ

คนใดคนหนึ่งในหกคนดังกล่าวข้างต้นลงลายมือชื่อร่วมกับ นายโศณิต พิชญางกูร หรือ

นายดนุชา สินธวานนท์ หรือนายทนง ลี้อิสสระนุกูล หรือนายเชิดเกียรติ เชี่ยวธีรกุล

รวมเป็นสองคนและประทับตราสำคัญของบริษัท

ขอบเขตอำนาจหน้าที่ของคณะกรรมการบริษัทฯ

คณะกรรมการมีอำนาจและหน้าที่จัดการบริษัทให้เป็นไปตามกฎหมาย วัตถุประสงค์

ข้อบังคับและมติที่ประชุมผู้ถือหุ้น ด้วยความซื่อสัตย์สุจริต
และระมัดระวังเพื่อรักษาผลประโยชน์ของบริษัทฯ และรับผิดชอบต่อผู้ถือหุ้น
การทำรายการที่เกี่ยวโยงกันและการได้มาและจำหน่ายไปซึ่ง

สินทรัพย์ที่สำคัญตามกฎเกณฑ์ของตลาดหลักทรัพย์แห่งประเทศไทย
ทั้งนี้คณะกรรมการบริษัทมีอำนาจแต่งตั้งบุคคลอื่นใดให้ดำเนินกิจการของบริษัทฯ
ภายใต้การควบคุมของคณะกรรมการบริษัท
หรืออาจมอบอำนาจเพื่อให้บุคคลดังกล่าวมีอำนาจตามที่คณะกรรมการเห็นสมควร
และคณะกรรมการบริษัทอาจยกเลิก เพิกถอนเปลี่ยนแปลง หรือแก้ไขอำนาจนั้น ๆ ได้
คณะกรรมการบริษัทมีอำนาจกำหนดชื่อกรรมการผู้มีอำนาจลงนามผูกพันบริษัทฯ
ตลอดจนจัดตั้งคณะกรรมการชุดย่อย

คณะกรรมการตรวจสอบ (AUDIT COMMITTEE)

มีวาระในการดำรงตำแหน่งคราวละ 2 ปี

หน้าที่และความรับผิดชอบของคณะกรรมการตรวจสอบ

1. สอบทานให้บริษัทฯ มีรายงานการเงินอย่างถูกต้องและเพียงพอ

2. สอบทานให้บริษัทฯ มีระบบการควบคุมภายในที่เหมาะสมและมีประสิทธิผล

+----------------------------------------------------------------------+---+---+
| 3. สอบทานให้บริษัทฯ ปฏิบัติตามกฎหมายว่าด้วยหลักทรัพย์และตลาดหลักทรัพย์ ข้อกำหนดของ  |   |   |
|                                                                      |   |   |
| ตลาดหลักทรัพย์ฯ หรือกฎหมายที่เกี่ยวข้องกับธุรกิจของบริษัทฯ                         |   |   |
|                                                                      |   |   |
| 4. พิจารณาคัดเลือกและเสนอแต่งตั้งผู้สอบบัญชีของบริษัทฯ                           |   |   |
| รวมถึงพิจารณาเสนอค่าตอบแทนของผู้สอบบัญชี                                    |   |   |
+----------------------------------------------------------------------+---+---+

5. พิจารณาเปิดเผยข้อมูลของบริษัทฯ ในกรณีที่เกิดรายการที่เกี่ยวโยง
หรือรายการที่มีความขัดแย้งทาง

ผลประโยชน์ ให้มีความถูกต้องและครบถ้วน

6. จัดทำรายงานการกำกับดูแลกิจการของคณะกรรมการตรวจสอบ โดยเปิดเผยในรายงานประจำปี

7. ปฏิบัติการอื่นใดตามที่คณะกรรมการบริษัทมอบหมาย และด้วยความเห็นชอบจากคณะกรรมการ

 ตรวจสอบ

ทั้งนี้คณะกรรมการตรวจสอบ 3 ท่าน ในปัจจุบันเป็นกรรมการอิสระ

- ไม่มีการถือหุ้นบริษัทฯ

-   ไม่มีส่วนร่วมในการบริหารงาน รวมทั้งไม่เป็นลูกจ้าง พนักงาน ที่ปรึกษาที่ได้รับเงิน

เดือนประจำ หรือเป็นผู้มีอำนาจควบคุมของบริษัทฯ หรือบริษัทในเครือ บริษัทร่วม

หรือเป็นบุคคลที่มีความขัดแย้ง ไม่มีผลประโยชน์หรือส่วนได้เสีย

-   ไม่มีความสัมพันธ์ทางธุรกิจ ไม่มีผลประโยชน์หรือส่วนได้เสียไม่ว่าทางตรงหรือทาง

  อ้อม ทั้งในด้านการเงินและการบริหารงานของบริษัทฯ บริษัทในเครือ บริษัทร่วม หรือ

  บุคคลที่อาจมีความขัดแย้งในลักษณะที่จะทำให้ขาดความเป็นอิสระ

-   ไม่เป็นญาติสนิทกับผู้บริหาร ผู้ถือหุ้นรายใหญ่ของบริษัทฯ บริษัทในเครือ บริษัทร่วม

  หรือบุคคลที่อาจมีความขัดแย้ง และไม่ได้รับการแต่งตั้งให้เป็นตัวแทนเพื่อรักษา

  ผลประโยชน์ของกรรมการผู้ถือหุ้นรายใหญ่

หมายเหตุ 1. เมื่อวันที่ 14 พฤษภาคม 2547 นายโศณิต พิชญางกูร ได้ลาออกจากเป็น

 ประธานกรรมการตรวจสอบ 

เมื่อวันที่ 13 พฤษภาคม 2547 ได้แต่งตั้งดร. เชิดเกียรติ เชี่ยวธีรกุล ให้ดำรงตำแหน่ง

 ประธานกรรมการตรวจสอบ

+---------------+-----------------+-----------------------------------+
| คณะผู้บริหาร     |                 |                                   |
| (MANAGEMENT)  |                 |                                   |
+---------------+-----------------+-----------------------------------+
| 1. นายวิชญา    | จาติกวณิช         | กรรมการผู้จัดการ                     |
+---------------+-----------------+-----------------------------------+
| 2. นายวรนิต    | จารุมาศ          | รองกรรมการผู้จัดการ                  |
+---------------+-----------------+-----------------------------------+
| 3.            | พิทยะวิริยากุล      | ผู้ช่วยกรรมการผู้จัดการ                 |
| นางสาววิมลรัตน์  |                 |                                   |
+---------------+-----------------+-----------------------------------+
| 4. นายกิตติชัย   | รักตะกนิษฐ์        | ผู้ช่วยกรรมการผู้จัดการ                 |
+---------------+-----------------+-----------------------------------+
| 5. นายชุมพล    | อิศรางกูร ณ อยุธยา | ผู้อ                                |
|               |                 | ำนวยการฝ่ายผลิตภัณฑ์เสาเข็มคอนกรีตอัดแรง |
+---------------+-----------------+-----------------------------------+
| 6.            | ชนะ             | ผู้อำนวยการอาวุโสฝ่ายผลิตภัณฑ์ GRC และ   |
| นายเกรียงศักดิ์   |                 |                                   |
|               |                 | พื้นผนังคอนกรีตสำเร็จรูป                |
+---------------+-----------------+-----------------------------------+
| 7. นายสมศักดิ์   | คูวัฒนานุกูล        | ผู้จัดการแผนกผลิตเสาเข็มคอนกรีตอัดแรง    |
+---------------+-----------------+-----------------------------------+
| 8. นางลินจง    | ศรีสงคราม        | ผู้จัดการแผนกขายเสาเข็มคอนกรีตอัดแรง    |
+---------------+-----------------+-----------------------------------+
| 9. นายอนุสรณ์   | เรืองรอง         | ผู้จัดการแผนกโครงการผลิตภัณฑ์พิเศษ       |
+---------------+-----------------+-----------------------------------+
| 10.           | ชูสันติสุข          | ผู้จัดการแผนกผลิต ขาย และบริการ        |
| นายประกาศิต    |                 |                                   |
+---------------+-----------------+-----------------------------------+
|               |                 | ผลิตภัณฑ์ซีเมนต์พิเศษ DENKA             |
+---------------+-----------------+-----------------------------------+
| 11. นายสถาพร  | ค้ำชู             | ผ                                 |
|               |                 | ู้จัดการแผนกผลิตและบริการพื้นคอนกรีตอัดแรง |
+---------------+-----------------+-----------------------------------+
|               |                 | ในที่ชนิดไร้คาน                       |
+---------------+-----------------+-----------------------------------+
| 12. นางสุปรียา  | อึ๊งภากรณ์         | ผู้จัดการแผนกทรัพยากรบุคคล             |
+---------------+-----------------+-----------------------------------+
| 13.           | วงษ์ช่างหล่อ       | ผู้จัดการแผนกบัญชีและการเงิน            |
| นางสาวชุลีพร    |                 |                                   |
+---------------+-----------------+-----------------------------------+
| 14. นายชวลิต   | โชลัมย์           | ผู้ช่วยผู้จัดการแผนกผลิตและบริการพื้นคอนกรีต |
+---------------+-----------------+-----------------------------------+
|               |                 | อัดแรงในที่ชนิดไร้คาน                  |
+---------------+-----------------+-----------------------------------+
| 15. นายศรัณย์   | เวียงคำมา        | ผู้ช่วยผู้จัดการแผนกผลิตพื้นและผนังคอนกรีต   |
+---------------+-----------------+-----------------------------------+
|               |                 | สำเร็จรูป                           |
+---------------+-----------------+-----------------------------------+

2.  การสรรหากรรมการ

  ตามข้อบังคับของบริษัท คณะกรรมการของบริษัทประกอบด้วย กรรมการจำนวน

ไม่น้อยกว่า 5 ท่าน และกรรมการไม่น้อยกว่ากึ่งหนึ่งของจำนวนกรรมการทั้งหมด
ต้องมีถิ่นที่อยู่ในราชอาณาจักร และมีคุณสมบัติและไม่มีลักษณะต้องห้ามตามที่กฎหมายกำหนด
การสรรหากรรมการของบริษัทฯ ดำเนินการโดยคณะกรรมการร่วมกันสรรหา
เพื่อเสนอให้คณะกรรมการอนุมัติและ/หรือเสนอขออนุมัติแต่งตั้งต่อที่ประชุมผู้ถือหุ้น

ในการประชุมสามัญผู้ถือหุ้นประจำปีทุกครั้ง กรรมการต้องพ้นจากตำแหน่งหนึ่งในสามตามอัตรา
โดยกรรมการที่พ้นจากตำแหน่งตามวาระอาจได้รับเลือกกลับเข้าดำรงตำแหน่งกรรมการของบริษัทใหม่ได้
ทั้งกำหนดให้ที่ประชุมผู้ถือหุ้นเลือกตั้งกรรมการบริษัท ตามหลักเกณฑ์
และวิธีการที่กำหนดอยู่ในข้อบังคับของบริษัทฯ ดังนี้

1. ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

2.  ผู้ถือหุ้นแต่ละคนจะต้องใช้คะแนนเสียงที่มีอยู่ทั้งหมดเลือกตั้งบุคคลคนเดียว หรือ

หลายคนเป็นกรรมการก็ได้ แต่จะแบ่งคะแนนเสียงให้แก่ผู้ใดมากน้อยเพียงใด

ไม่ได้

3.  บุคคลซึ่งได้รับคะแนนเสียงสูงสุดตามลำดับลงมา เป็นผู้ได้รับการเลือกตั้งเป็น

  กรรมการเท่าจำนวนกรรมการที่จะพึงมีหรือพึงเลือกตั้งในครั้งนั้น
  ในกรณีที่บุคคลซึ่งได้รับเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงมี
  หรือจะพึงเลือกตั้งในครั้งนั้น ให้ผู้เป็นประธานกรรมการเป็นผู้ออกเสียง

  ชี้ขาด

ในกรณีที่ตำแหน่งกรรมการว่างลงเพราะเหตุอื่นนอกจากถึงคราวออกตามวาระ

คณะกรรมการจะเลือกบุคคลใดบุคคลหนึ่งซึ่งมีคุณสมบัติ และไม่มีลักษณะต้องห้ามตามกฎหมาย
เข้าเป็นกรรมการแทนในการประชุมคณะกรรมการคราวถัดไป ด้วยคะแนนเสียงไม่น้อยกว่า 3 ใน 4
ของจำนวนกรรมการที่ยังเหลืออยู่ เว้นแต่วาระของกรรมการจะเหลือน้อยกว่า 2 เดือน
บุคคลซึ่งเข้าเป็นกรรมการแทนดังกล่าว
จะอยู่ในตำแหน่งกรรมการได้เพียงวาระที่ยังเหลืออยู่ของกรรมการที่ตนแทน

2.  ค่าตอบแทนกรรมการและผู้บริหาร

ก. ค่าเบี้ยประชุมกรรมการบริษัท

- กรรมการบริษัท (10 ท่าน) ค่าเบี้ยประชุมรายเดือนท่านละ 7,000 บาท ประธาน

  กรรมการ 14,000 บาท

- กรรมการตรวจสอบ (3 ท่าน) ค่าเบี้ยประชุมรายเดือนท่านละ 3,000 บาท

รวมเป็นจำนวนเงินค่าเบี้ยประชุมปี 2547 1,007,000 บาท

  ข. ค่าตอบแทนผู้บริหาร

  เป็นกรรมการที่มีตำแหน่งในบริษัท 5 ท่าน และผู้บริหาร 1 ท่าน

  เป็นเงินเดือน/โบนัส ของปี 2547 9,634,860 บาท

  ค่าตอบแทนอื่น

-   เงินสมทบกองทุนสำรองเลี้ยงชีพ

บริษัทฯ ได้สมทบเงินเข้ากองทุนสำรองเลี้ยงชีพให้แก่พนักงาน โดยบริษัทจ่ายสมทบ

เข้ากองทุนทุกเดือนเท่ากัน ร้อยละ 3 ของเงินเดือน ในปี 2547 จ่ายสมทบเข้ากองทุน

ดังนี้

กรรมการที่มีตำแหน่งในบริษัทฯ 5 ท่าน และผู้บริหาร 1 ท่าน เป็นจำนวนเงิน

259,824.75 บาท

2.  การกำกับดูแลกิจการ (CODE OF BEST PRACTICE)

  คณะกรรมการบริษัทฯ ได้ให้ความสำคัญของการกำกับดูแลกิจการที่ดี เพราะบริษัทฯ

เชื่อมั่นว่ากระบวนการกำกับดูแลกิจการที่ดีจะช่วยส่งเสริมผลการดำเนินงานของบริษัทฯ
ให้เป็นไปอย่างมีประสิทธิภาพและรัดกุม และเพิ่มมูลค่าให้กับผู้ถือหุ้นในระยะยาว
โดยคำนึงถึงผู้มีส่วนได้เสียอื่นประกอบ ได้แก่ ผู้ถือหุ้น ลูกจ้าง คู่ค้า ผู้ลงทุน และสังคมโดยรวม
คณะกรรมการได้จัดตั้ง

คณะกรรมการตรวจสอบ เพื่อช่วยกำกับดูแลการปฏิบัติงานด้านต่าง ๆ ให้บรรลุตามนโยบายและ

เป้าหมายที่กำหนด และคณะกรรมการตรวจสอบถือว่าเป็นส่วนสำคัญส่วนหนึ่งของนโยบายการกำกับ

ดูแลที่ดี ซึ่งประกอบด้วยกรรมการอิสระ เพื่อปฏิบัติหน้าที่ตามที่ได้รับมอบหมายจากคณะกรรมการบริษัท
รวมถึงการสอบทานให้มีการรายงานทางการเงินที่ถูกต้องและเปิดเผยอย่างเพียงพอ

บริษัทฯ ได้ปฏิบัติตามหลักการกำกับดูแลที่ดี 15 ข้อ
ตามแนวทางที่ตลาดหลักทรัพย์แห่งประเทศไทยกำหนด ดังต่อไปนี้

1.  นโยบายเกี่ยวกับการกำกับดูแลกิจการ

  คณะกรรมการบริษัทฯ มีนโยบายเกี่ยวกับการกำกับดูแลกิจการเพื่อความโปร่งใส

สร้างความเชื่อมั่นให้กับผู้ถือหุ้น ผู้ลงทุน และทุกฝ่ายที่เกี่ยวข้อง
และสอดคล้องกับหลักการกำกับดูแลกิจการที่ดี ดังนี้

-   รับผิดชอบต่อผู้ถือหุ้นและผู้มีส่วนได้เสียในการปกป้องทรัพย์สิน และคงไว้ซึ่ง

  ชื่อเสียงของบริษัท

-   ดำเนินงานด้วยความโปร่งใส สามารถตรวจสอบได้ และเปิดเผยข้อมูลที่

  เพียงพอ แก่ผู้ที่เกี่ยวข้องทุกฝ่าย

-   ปฏิบัติต่อผู้เกี่ยวข้องกับบริษัทอย่างเท่าเทียมกัน และหลีกเลี่ยงการก่อให้เกิด

  ความขัดแย้งแห่งผลประโยชน์

   รับผิดชอบในภารกิจที่ได้รับมอบหมาย
  โดยคำนึงถึงจริยธรรมทางธุรกิจและใส่ใจต่อสังคมและอนุรักษ์สิ่งแวดล้อม

-   ประเมินความเสี่ยง และบริหารความเสี่ยงให้มีผลเสียหายน้อยที่สุด

2.  ผู้ถือหุ้น

คณะกรรมการตระหนักถึงสิทธิและความเท่าเทียมกันของผู้ถือหุ้นทุกราย โดยใน

การประชุมผู้ถือหุ้น

-   บริษัทฯ ได้จัดสถานที่ เวลา และความสะดวกในการคมนาคม

-   บริษัทฯ ได้จัดส่งหนังสือเชิญประชุมพร้อมข้อมูลประกอบการประชุมในวาระ

ต่าง ๆ ให้ผู้ถือหุ้นทราบล่วงหน้าก่อนวันประชุม ตามที่กฎหมายกำหนด เพื่อ

ให้ผู้ถือหุ้นสามารถใช้ประกอบการตัดสินใจลงคะแนนเสียง

-   จัดสรรเวลาให้ผู้ถือหุ้นได้มีโอกาสแสดงความคิดเห็น หรือซักถามต่อที่

  ประชุมตามระเบียบวาระการประชุม

-   หากมีความจำเป็นต้องเสนอวาระพิเศษ ซึ่งจะกระทบหรือเกี่ยวข้องกับผล

ประโยชน์ของผู้ถือหุ้น หรือเกี่ยวข้องกับกฎระเบียบของทางการที่ต้องเสนอ

ขออนุมัติจากผู้ถือหุ้น บริษัทฯ จะเรียกประชุมวิสามัญผู้ถือหุ้นเป็นกรณีไป

3.  สิทธิของผู้มีส่วนได้เสีย

  บริษัทฯ ได้ให้ความสำคัญต่อสิทธิของผู้มีส่วนได้เสียทุกกลุ่ม

-   ผู้ถือหุ้น บริษัทฯ มุ่งมั่นที่จะสร้างความเจริญเติบโต เพื่อให้ผู้ถือหุ้นได้รับ

  ผลตอบแทนที่ยั่งยืนจากผลประกอบการที่ดีของบริษัท

-   พนักงาน บริษัทตระหนักถึงคุณค่าของทรัพยากรบุคคล โดยมีบรรยากาศใน

  การทำงานอย่างมีประสิทธิภาพ และให้โอกาสก้าวหน้าในสายงาน และได้

  พัฒนาส่งเสริมความรู้อย่างทั่วถึง

-   ลูกค้า คู่ค้า คู่สัญญา บริษัทฯ
    ได้พัฒนาคุณภาพสินค้าและระบบการบริหารงานจนได้รับการรับรองระบบคุณภาพมาตรฐาน ISO
    9001 – 2000 เพื่อตอบ

  สนองความต้องการและความพึงพอใจของลูกค้า
  ซึ่งรวมถึงดูแลผลกระทบที่อาจจะเกิดขึ้นต่อสิ่งแวดล้อม โดยมีหน่วยงานสิ่งแวดล้อมเพื่อดูแลตามที่

  กระทรวงอุตสาหกรรมกำหนด

4.  การประชุมผู้ถือหุ้น

  บริษัทฯ มีการจัดประชุมผู้ถือหุ้น โดยการปฏิบัติต่อผู้ถือหุ้นอย่างเท่าเทียมกัน

กำหนดขั้นตอนการประชุมผู้ถือหุ้นอย่างถูกต้องตามกฎหมาย มีการส่งเอกสารเชิญประชุมล่วงหน้า
แจ้งวาระการประชุม ขั้นตอนในการดำเนินการประชุม
นอกจากนี้ทุกครั้งก่อนเริ่มประชุมผู้ถือหุ้นประธานกรรมการ
ได้ถือปฏิบัติให้มีการแจ้งให้ผู้ถือหุ้นในที่ประชุมทราบ
ถึงวิธีการออกเสียงลงคะแนนของผู้ถือหุ้นไว้อย่างชัดเจน ในการประชุมผู้ถือหุ้นในปี 2547
มีกรรมการเข้าร่วมประชุมครบทุกท่าน ซึ่งรวมถึงประธานกรรมการและประธานกรรมการตรวจสอบ
มีผู้สอบบัญชี ที่ปรึกษาทางการเงิน เข้าร่วมประชุมทุกครั้ง
บางครั้งจะมีเจ้าหน้าที่ตัวแทนจากตลาดหลักทรัพย์ฯ เข้าร่วมประชุมด้วย เพื่อดูว่าบริษัทฯ
ได้ปฏิบัติต่อผู้ถือหุ้นอย่างเท่าเทียมกันหรือไม่ มีการปฏิบัติตามขั้นตอนการประชุมผู้ถือหุ้นอย่างถูกต้อง
ประธานในที่ประชุมได้เปิดโอกาสให้ผู้ถือหุ้นมีสิทธิในการซักถามคณะกรรมการ

แสดงความคิดเห็นและให้ข้อเสนอแนะต่าง ๆ
รวมทั้งได้บันทึกประเด็นข้อคิดเห็นที่สำคัญไว้ในรายงานการประชุมผู้ถือหุ้น

5. ภาวะผู้นำและวิสัยทัศน์

คณะกรรมการบริษัท มีความรับผิดชอบต่อผู้ถือหุ้นเกี่ยวกับการดำเนินธุรกิจ

การกำกับดูแลให้การบริหารจัดเป็นไปตามเป้าหมาย และแนวทางที่จะก่อประโยชน์สูงสุดให้แก่

ผู้ถือหุ้น ผู้มีส่วนได้เสียทุกฝ่าย คณะกรรมการคำนึงถึงการดำเนินกิจการอย่างต่อเนื่อง วิสัยทัศน์

ภารกิจ จรรยาบรรณทางธุรกิจ สภาวะความเสี่ยงในปัจจุบันและอนาคต เพื่อให้บรรลุวัตถุประสงค์

ดังกล่าว คณะกรรมการร่วมกับฝ่ายบริหารในการกำหนดทิศทาง เป้าหมาย และหลักการ
และสามารถ

เปลี่ยนแปลงได้เมื่อจำเป็น และบริษัทฯ ได้ทำการถ่ายทอดให้พนักงานทุกคนได้รับทราบ
โดยมีวันที่พนักงานทุกคนพบปะผู้บริหาร มีการทำแผ่นป้ายติดในสถานที่ทำงาน ในลิฟท์
เพื่อย้ำเตือนแก่พนักงาน
นอกจากนี้คณะกรรมการได้ประชุมประเมินผลการวิเคราะห์จุดอ่อนจุดแข็งในการกำกับดูแล
กำหนดแนวทางในการพัฒนาประสิทธิผลในการกำกับดูแล และตั้งเป้าหมายสำหรับปีต่อไป

กรรมการของบริษัทเป็นผู้มีความรู้ความสามารถ มีประสบการณ์ โดยกรรมการของบริษัท
ได้ผ่านการอบรมจากสถาบันกรรมการบริษัทไทย (IOD) ดังนี้

 หลักสูตร DIRECTOR CERTIFICATION PROGRAM (DCP) : 3 ท่าน คือ

 หลักสูตร DIRECTOR ACCREDITATION PROGRAM (DAP) : 4 ท่าน คือ

  ----------------------- ----------------------- -----------------------
  นายสืบตระกูล              สุนทรธรรม                (DAP 17/2004)

  นายวรนิต                 จารุมาศ                  (DAP 21/2004)

  นางสาววิมลรัตน์            พิทยะวิริยากุล              (DAP 22/2004)

  ดร. เชิดเกียรติ            เชี่ยวธีรกุล                (DAP 23/2004)
  ----------------------- ----------------------- -----------------------

6. ความขัดแย้งทางผลประโยชน์

คณะกรรมการบริษัทได้ดูแล มิให้เกิดความขัดแย้งทางผลประโยชน์
โดยกำหนดนโยบายและขั้นตอนการอนุมัติรายการที่เกี่ยวโยงกันไว้เป็นลายลักษณ์อักษร
โดยในการประชุมผู้ถือหุ้นปี 2547 บริษัทฯ ได้ทำการแก้ไขข้อบังคับของบริษัทและบริษัทย่อย
โดยกำหนดให้ในกรณีที่บริษัทหรือบริษัทย่อยตกลงเข้าทำรายการที่เกี่ยวโยงกัน
หรือรายการได้มาหรือจำหน่ายไปซึ่งสินทรัพย์ของ

บริษัทฯ หรือบริษัทย่อย ตามความหมายและหลักเกณฑ์ที่กำหนดตามประกาศตลาดหลักทรัพย์แห่ง

ประเทศไทย ที่ใช้บังคับกับการทำรายการที่เกี่ยวโยงกันของบริษัทจดทะเบียน
หรือการได้มาหรือจำหน่ายไปซึ่งสินทรัพย์ของบริษัทจดทะเบียน แล้วแต่กรณี ให้บริษัทฯ
ปฏิบัติตามหลักเกณฑ์และวิธีการตามที่ประกาศดังกล่าวกำหนดในเรื่องนั้น ๆ

-   รายการที่อาจมีความขัดแย้งทางผลประโยชน์ และรายการที่เกี่ยวโยงกัน

คณะกรรมการได้พิจารณาอย่างรอบคอบทุกครั้ง รวมทั้งมีการปฏิบัติตาม

หลักเกณฑ์ของสำนักงานคณะกรรมการกำกับหลักทรัพย์และตลาดหลักทรัพย์

และตลาดหลักทรัพย์แห่งประเทศไทย ได้นำเรื่องขออนุมัติต่อผู้ถือหุ้นของ

บริษัทฯ เปิดเผยข้อมูลต่อผู้ลงทุนและบุคคลทั่วไป และได้เปิดเผยรายละเอียด

ไว้ในแบบแสดงรายการข้อมูลประจำปี (แบบ 56-1) และรายงานประจำปี

(แบบ 56-2) แล้ว

-   การดูแลเรื่องการใช้ข้อมูลภายใน

  บริษัทฯ มีนโยบายห้ามมิให้กรรมการ ผู้บริหาร
  หรือพนักงานนำข้อมูลภายในไปใช้เพื่อประโยชน์ส่วนตน
  และกำหนดให้กรรมการและผู้บริหารรายงานการเปลี่ยนแปลงการถือหลักทรัพย์ต่อหน่วยงานที่เกี่ยวข้องตามกฎหมาย

7.  จริยธรรมทางธุรกิจ

  บริษัทฯ ได้ดำเนินธุรกิจครบ 42 ปี เมื่อวันที่ 14 กันยายน 2547 ดังนั้นบริษัทฯ

เห็นความสำคัญในเรื่องนี้เป็นอย่างมาก เพราะจริยธรรมทางธุรกิจเป็นสิ่งที่มีค่า เป็นชื่อเสียง
เป็นความยอมรับจากวงการธุรกิจ ฉะนั้นกรรมการและพนักงานทุกคนมีความรับผิดชอบร่วมกัน
ในการช่วย

ปกป้องและรักษาชื่อเสียงนี้ไว้ บริษัทฯ จะเป็นคู่ค้าที่ดี และเป็นคู่แข่งที่มีจริยธรรม
ทุกครั้งที่มีการประชุมกับพนักงาน โดยจะเป็นทางการหรือไม่เป็นทางการก็ตาม
ผู้บริหารจะสื่อสารและเน้นเรื่อง

จริยธรรมทางธุรกิจให้พนักงานรับทราบอยู่ตลอดเวลา ในสถานที่ทำงานก็มีการติดประกาศชี้ชวน

คติพจน์ต่าง ๆ ทุกคนรับทราบ

8.  การถ่วงดุลของกรรมการที่ไม่เป็นผู้บริหาร

ปัจจุบันคณะกรรมการมีจำนวนทั้งสิ้น 10 ท่าน ซึ่งประกอบด้วย กรรมการที่เป็นผู้บริหาร 5 คน
และกรรมการภายนอกที่ไม่เป็นพนักงานของบริษัท 5 คน
ซึ่งจำนวนกรรมการภายนอกนี้มีกรรมการอิสระ 3 คน คิดเป็นร้อยละ 30 ของกรรมการทั้งหมด
ในการพิจารณาแต่งตั้งกรรมการเข้าใหม่ ทั้งกรรมการอิสระและกรรมการที่ไม่เป็นผู้บริหาร
จะต้องผ่านการพิจารณากลั่นกรองของคณะกรรมการบริษัท โดยคำนึงถึงทักษะและประสบการณ์
รวมทั้งการอุทิศเวลา และความพยายามอย่างเพียงพอให้กับบริษัท

9. การรวมหรือแยกตำแหน่ง

  เนื่องจากประธานกรรมการเป็นกรรมการจากภายนอก และมิได้เป็นบุคคลเดียวกับ

กรรมการผู้จัดการ ซึ่งโครงสร้างดังกล่าวทำให้กรรมการผู้จัดการมีความเป็นอิสระในการบริหารงาน
ตามบทบาทและอำนาจหน้าที่ที่แยกกัน

10. ค่าตอบแทนกรรมการและผู้บริหาร

ค่าตอบแทนกรรมการ

- ค่าเบี้ยประชุมคณะกรรมการ พิจารณาโดยจ่ายเป็นรายเดือน
และประธานกรรมการจะได้ค่าตอบแทนค่าเบี้ยประชุมเป็นสองเท่าของค่าเบี้ยประชุมกรรมการอื่น
ซึ่งในช่วงวิกฤตที่ผ่านมาได้มีการลดค่าเบี้ยประชุมคณะกรรมการลงจากเดิม

- ค่าบำเหน็จกรรมการเดิมจะพิจารณาจากผลกำไรของบริษัท แต่เนื่องจากช่วงวิกฤตที่ผ่านมาหลายปี
บริษัทฯ มิได้มีการจ่ายบำเหน็จกรรมการ
และในการพิจารณาการจ่ายจะต้องผ่านอนุมัติจากที่ประชุมผู้ถือหุ้น

ค่าตอบแทนผู้บริหาร

บริษัทฯ ได้กำหนดโดยที่ประชุมคณะกรรมการ ซึ่งเป็นไปตามหน้าที่และความ

รับผิดชอบ ซึ่งได้กำหนดไว้อย่างเหมาะสมตามภาวะของบริษัท

11. การประชุมคณะกรรมการ

  คณะกรรมการกำหนดให้มีการประชุมประจำล่วงหน้าตลอดทั้งปี และมีการ

ประชุมวาระพิเศษตามความเหมาะสม โดยวาระการประชุมที่สำคัญประกอบด้วยการพิจารณา

งบการเงินของบริษัทฯ ในแต่ละไตรมาส และติดตามผลการดำเนินงานของบริษัทฯ โดยเลขานุการ

คณะกรรมการบริษัท
ได้จัดทำหนังสือเชิญประชุมพร้อมกับระเบียบวาระการประชุมและเอกสารเสนอให้กรรมการพิจารณาก่อนการประชุมล่วงหน้าอย่างน้อย
7 วัน การจัดวาระประชุมเรียงตามลำดับความสำคัญ คือ เรื่องสืบเนื่อง เรื่องพิจารณา
และเรื่องเพื่อทราบ เพื่อให้กรรมการใช้เวลาในการประชุมให้เกิดประโยชน์สูงสุด
กรรมการสามารถอภิปรายให้ความเห็นได้โดยอิสระ
ในการประชุมมีการจดบันทึกการประชุมเป็นลายลักษณ์อักษร
รวมทั้งจัดเก็บรายงานการประชุมที่ผ่านการรับรองจากคณะกรรมการ
เพื่อพร้อมสำหรับการตรวจสอบจากคณะกรรมการตรวจสอบและหน่วยงานที่เกี่ยวข้อง

โดยในปี 2547 คณะกรรมการบริษัทมีการประชุมตามวาระปกติ 5 ครั้ง
และประชุมวาระพิเศษจำนวน 5 ครั้ง รวม 10 ครั้ง
โดยการเข้าร่วมประชุมของคณะกรรมการบริษัทแต่ละท่านสรุปได้ดังนี้

  -------------- ------------- ----------------- ------------------ -------------
  รายชื่อกรรมการ                 การเข้าร่วมประชุม /  การประชุมทั้งหมด      จำนวนครั้ง
                                                 (ครั้ง)              

                               การประชุมวาระปกติ   การประชุมวาระพิเศษ   ที่เข้าประชุม

  นายสืบตระกูล     สุนทรธรรม      5/5               5/5                10/10

  นายวิชญา        จาติกวณิช       5/5               5/5                10/10

  นายโศณิต        พิชญางกูร       5/5               5/5                10/10

  นายทนง         ลี้อิสสระนุกูล     5/5               5/5                10/10

  นายดนุชา        สินธวานนท์      5/5               5/5                10/10

  นายวรนิต        จารุมาศ        5/5               5/5                10/10

  นางสาววิมลรัตน์   พิทยะวิริยากุล    5/5               5/5                10/10

  นายกิตติชัย       รักตะกนิษฐ์      5/5               5/5                10/10

  นายชุมพล        อิศรางกูร ณ     5/5               5/5                10/10
                 อยุธยา                                              

  ดร. เชิดเกียรติ   เชี่ยวธีรกุล      3/4               1/2                4/6
  -------------- ------------- ----------------- ------------------ -------------

หมายเหตุ ดร. เชิดเกียรติ เชี่ยวธีรกุล ได้รับการแต่งตั้งเมื่อ 22 เมษายน 2547

12. คณะอนุกรรมการ

คณะกรรมการบริษัท
ได้แต่งตั้งคณะอนุกรรมการเพื่อช่วยแบ่งเบาภาระและการกำกับดูแลการบริหารงานของบริษัท
คือคณะกรรมการตรวจสอบ โดยกำหนดบทบาท หน้าที่ และความรับผิดชอบ
ส่วนคณะกรรมการสรรหาและกำหนดค่าตอบแทนกรรมการ ขณะนี้คณะกรรมการได้เป็นผู้พิจารณา
และบริษัทกำลังพิจารณาให้มีคณะกรรมการดังกล่าวต่อไป

13. ระบบการควบคุมภายในและการตรวจสอบภายใน

บริษัทฯ ได้ให้ความสำคัญต่อระบบการควบคุมภายใน โดยบริษัทฯ
จัดให้มีแผนกตรวจสอบภายในและกำกับการปฏิบัติงาน ทำหน้าที่ตรวจสอบ ติดตาม
เพื่อให้มั่นใจว่าการปฏิบัติงานของบริษัท ได้ดำเนินการตามแนวทางที่กำหนดและมีประสิทธิภาพ
รวมถึงการตรวจสอบการปฏิบัติตามกฎหมายและข้อกำหนดที่เกี่ยวข้องกับบริษัท
และเพื่อให้การตรวจสอบภายในมีความเป็นอิสระ

คณะกรรมการตรวจสอบสามารถสอบถามการปฏิบัติงานและให้คำแนะนำในการปฏิบัติงานกับแผนกตรวจสอบโดยตรง
และได้รับรายงานการตรวจสอบทุกรายการที่แผนกตรวจสอบได้ดำเนินการ
อีกทั้งคณะกรรมการตรวจสอบทำการตรวจสอบและอนุมัติแผนการตรวจสอบของแผนกตรวจสอบสำหรับปีต่อไปก่อนทุกปี

14. รายงานความรับผิดชอบของคณะกรรมการต่อรายงานทางการเงิน

คณะกรรมการบริษัทเป็นผู้รับผิดชอบต่อข้อมูลทางการเงินรวมของบริษัทและบริษัทย่อย
และสารสนเทศทางการเงินที่ปรากฏในรายงานประจำปีที่จัดขึ้น
รายงานทางการเงินที่แสดงฐานะการเงินและผลการดำเนินงานที่เป็นจริงและสมเหตุผล
โดยการจัดให้มีการบันทึกข้อมูลทางบัญชีที่ถูกต้องครบถ้วนเพียงพอ
ซึ่งใช้นโยบายการบัญชีที่เหมาะสมและปฏิบัติโดยสม่ำเสมอ
รวมทั้งได้ถือปฏิบัติตามมาตรฐานการบัญชีที่รับรองโดยทั่วไป
และมีการเปิดเผยข้อมูลที่สำคัญเพียงพอในหมายเหตุประกอบงบการเงิน
ซึ่งผู้สอบบัญชีได้แสดงความเห็นต่องบการเงินดังกล่าวในรายงานของผู้สอบบัญชีของบริษัทฯ ในปี
2547 จำนวนสินทรัพย์สูงขึ้นกว่าปี 2546 ทั้งนี้เนื่องจากมีการรับเงินค่าเพิ่มทุนจำนวน 381.9
ล้านบาท และจ่ายเจ้าหนี้สถาบันการเงินจากการปรับโครงสร้างจำนวน 252.2 ล้านบาท
ซึ่งตัวเลขและรายละเอียดการเพิ่มทุนจะมีอยู่ในหมายเหตุงบการเงินของผู้สอบบัญชีบริษัทฯ
และมีความเห็นของคณะกรรมการตรวจสอบเกี่ยวกับเรื่องดังกล่าวปรากฏในรายงานของคณะกรรมการตรวจสอบ
ซึ่งแสดงไว้ในแบบแสดงรายการข้อมูลประจำปี (แบบ 56-1) และรายงานประจำปี (แบบ 56-2)
แล้ว ซึ่งคณะกรรมการตรวจสอบของบริษัทฯ มีความเห็นว่างบการเงินของบริษัทและบริษัทย่อย ณ
วันที่ 31 ธันวาคม 2547 ที่คณะกรรมการตรวจสอบได้สอบทานร่วมกับฝ่ายบริหารของบริษัทฯ
และผู้สอบบัญชีของบริษัทฯ คือ บริษัท เคพีเอ็มจี ภูมิไชย สอบบัญชี จำกัด ได้แสดงฐานะการเงิน
และผลการดำเนินงานถูกต้อง ครบถ้วน เชื่อถือได้ และสมเหตุสมผล
โดยปฏิบัติตามมาตรฐานการบัญชีที่รับรองโดยทั่วไป โดยเลือกใช้นโยบายบัญชีที่เหมาะสม
และถือปฏิบัติโดยสม่ำเสมอ มีการเปิดเผยข้อมูลอย่างเพียงพอ
และได้ปฏิบัติถูกต้องตามกฎหมายและกฎระเบียบที่เกี่ยวข้อง

สำหรับงบการเงินปี 2547 บริษัทฯ
มีนโยบายในการจัดทำรายงานความรับผิดชอบของคณะกรรมการต่องบการเงิน
ไว้ในแบบแสดงรายการข้อมูลประจำปี (แบบ 56-1) และรายงานประจำปี (แบบ 56-2)

15. ความสัมพันธ์กับผู้ลงทุน

  คณะกรรมการบริษัทฯ เห็นความสำคัญต่อการเปิดเผยข้อมูลที่ถูกต้องครบถ้วน

โปร่งใส และรายงานข้อมูลทางการเงินและข้อมูลทั่วไปให้ผู้ลงทุนและผู้เกี่ยวข้องได้ทราบ
โดยผ่านช่องทางการสื่อสารเผยแพร่ข้อมูลต่าง ๆ ของตลาดหลักทรัพย์ฯ
และสำนักงานคณะกรรมการกำกับหลักทรัพย์และตลาดหลักทรัพย์ ในขณะเดียวกันบริษัทฯ
เองก็เผยแพร่ข้อมูลผ่านเวปไซต์ของบริษัทที่ www.gel.co.th
พร้อมทั้งผู้ลงทุนสามารถติดต่อขอทราบข้อมูลได้ที่ 0-2960-1300 (ต่อ 222) โทรสาร
0-2583-4578-9

นอกจากนี้บริษัทฯ ยังได้จัดกิจกรรมเพื่อสนับสนุนการเปิดเผยข้อมูลให้กับ

สาธารณชน ดังนี้

- การเข้าเยี่ยมชมบริษัท (Company Visit)
เป็นการเปิดเผยให้โอกาสให้นักลงทุนและนักวิเคราะห์ได้พบปะกับผู้บริหาร
เพื่อรับทราบข้อมูลเชิงนโยบายในการดำเนินกิจการ เข้าชม

โรงงาน ชมกระบวนการผลิตวัสดุก่อสร้างต่าง ๆ ได้เห็นความสามารถในการผลิต
เห็นการจัดการในการให้การผลิตเป็นไปอย่างมีประสิทธิภาพ
พร้อมทั้งแสดงให้เห็นว่าวัสดุก่อสร้างเหล่านี้ได้นำไปใช้งานที่ใดบ้าง พร้อมทั้งตอบข้อซักถามต่าง ๆ
ของผู้เข้าเยี่ยมชม

- การพบปะนักข่าว บริษัทฯ ได้จัดให้มีการพบปะนักข่าวด้านการลงทุนและการก่อสร้าง
ทั้งนี้เพื่อแถลงข่าวความคืบหน้าในการดำเนินกิจการ และให้นักข่าวซักถาม

- การเข้าร่วมงาน Opportunity’s day
เพื่อเปิดโอกาสให้นักวิเคราะห์และผู้ลงทุนได้พบปะกับผู้บริหาร พร้อมตอบข้อซักถามต่าง ๆ

- การเข้าร่วมงานเปิดบูธในงาน Set in the city โดยนำสินค้าของบริษัทฯ ออกแสดง
เพื่อให้ผู้ลงทุนได้ทราบถึงผลิตภัณฑ์ของบริษัท เพราะผลิตภัณฑ์ของบริษัทฯ ได้ถูกนำไปใช้งานในหลาย
ๆ สถานที่ โดยที่ผู้พบเห็นไม่ทราบว่าเป็นผลิตภัณฑ์ของบริษัทฯ เช่น
แผ่นกันเสียงและรอยเชื่อมต่อสะพานบนทางด่วน เป็นต้น

9.5 การกำกับดูแลเรื่องการใช้ข้อมูลภายใน

บริษัทฯ มีมาตรการและวิธีการในการกำกับดูแลคณะกรรมการและพนักงานของ

บริษัทฯ ในการนำข้อมูลภายในของบริษัทฯ ไปใช้เพื่อประโยชน์ส่วนตน

คณะกรรมการจะไม่ใช้ข้อมูลที่ได้รับในฐานะกรรมการบริษัทในการหาประโยชน์ส่วนตน
คณะกรรมการและผู้บริหารของบริษัทฯ
ต้องรายงานการเปลี่ยนแปลงการถือหลักทรัพย์ของบริษัทฯต่อทางสำนักงานคณะกรรมการกำกับหลักทรัพย์และตลาดหลักทรัพย์
ทุกครั้งที่มีการเปลี่ยนแปลงการถือครองหุ้นของบริษัทฯ
และจะไม่แจ้งข้อมูลที่ยังไม่เปิดเผยต่อสาธารณชนให้ผู้อื่นทราบ
พนักงานบริษัทจะต้องไม่เปิดเผยข้อมูลที่จะมีผลกระทบต่อธุรกิจและราคาหุ้นของบริษัทฯ
ต้องได้รับความเห็นชอบจากกรรมการผู้จัดการก่อน

บริษัทฯ ได้มีการส่งเอกสารในเรื่องการใช้ข้อมูลภายในและความผิดที่เกิดขึ้น
ให้กับพนักงานของบริษัทฯ
ทุกครั้งที่มีการแก้ไขใหม่จากสำนักงานคณะกรรมการกำกับหลักทรัพย์และตลาดหลักทรัพย์
เพื่อให้พนักงานได้ตระหนักถึงความสำคัญในเรื่องนี้
หากพบว่ามีกรรมการหรือพนักงานอาศัยอำนาจหน้าที่หรือโอกาสในการทำงานแสวงหาประโยชน์
จะถูกลงโทษทางวินัยของบริษัทฯ และบริษัทฯ
มีหน่วยงานนักลงทุนสัมพันธ์เป็นผู้ให้ข้อมูลแก่สาธารณชนและนักลงทุน

9.6 บุคลากร

1. ณ วันที่ 31 ธันวาคม 2547 บริษัทฯ มีจำนวนพนักงานในแต่ละสายงานหลักทั้งสิ้น

344 คน ดังนี้

  ---------------------------------- ------------------------------------
  สายงานหลัก                          จำนวนพนักงาน

  1. สำนักบริหาร                       10

  2. ขายบริการและออกแบบ               55

  3. ธุรการและบริการองค์กร              49

  4. ทรัพยากรบุคคล                     7

  5. บัญชีและการเงิน                    16

  6. โรงงาน                          207

  รวม                                344
  ---------------------------------- ------------------------------------

โดยค่าตอบแทนของพนักงานในปี 2547 มีดังนี้

(หน่วย : ล้านบาท)

  ---------------------------------- ------------------------------------
  ค่าตอบแทน                           จำนวนเงิน

  เงินเดือนรวม                         56.40

  โบนัส (เงินรางวัล)                    4.76

  เงินสมทบกองทุนสำรองเลี้ยงชีพ            1.16

  รวม                                62.32
  ---------------------------------- ------------------------------------

2. นโยบายพัฒนาบุคลากร

บริษัทฯ มีนโยบายที่จะพัฒนาความรู้และความสามารถของพนักงานอย่าง

สม่ำเสมอ เพื่อให้บุคลากรทุกตำแหน่งหน้าที่สามารถปฏิบัติงานได้ตามเป้าหมายที่บริษัทฯ กำหนดไว้
และไปในทิศทางเดียวกับนโยบายของบริษัทฯ
โดยมีหน่วยงานรับผิดชอบดูแลจัดหลักสูตรฝึกอบรมด้านต่าง ๆ แก่พนักงานอย่างต่อเนื่อง
และมีแผนการฝึกอบรมตั้งไว้ทุกปี ด้วยการที่บริษัทฯ เห็นความสำคัญของเรื่องนี้เป็นอย่างมาก
จึงทำให้เรื่องนี้เป็นข้อหนึ่งในเป้าหมายคุณภาพของแผนกทรัพยากรบุคคล
“ในการจัดทำการฝึกอบรมตามแผนการฝึกอบรมประจำปี ได้ไม่น้อยกว่า 85%”